b'\n_START_ARTICLE_\nFinans\xc5\xb3 analitik\xc5\xb3 asociacija\n_START_PARAGRAPH_\nFinans\xc5\xb3 analitik\xc5\xb3 asociacija (FAA) \xe2\x80\x93 1999 m. \xc4\xafkurta ne pelno organizacija, neformaliai veikianti nuo 1997 m., kurios dauguma nari\xc5\xb3 dirba finans\xc5\xb3 bei investicij\xc5\xb3 valdymo ir tyrimo srityje. \xc5\xa0iuo metu asociacija vienija vir\xc5\xa1 100 nari\xc5\xb3._NEWLINE_FAA siekia prisid\xc4\x97ti prie finans\xc5\xb3 ir investicij\xc5\xb3 rink\xc5\xb3 pl\xc4\x97tros bei skatinti \xc5\xa1ioje srityje dirban\xc4\x8di\xc5\xb3 specialist\xc5\xb3 profesionalum\xc4\x85, nuolatin\xc4\xaf profesin\xc4\xaf ir asmenin\xc4\xaf tobul\xc4\x97jim\xc4\x85, eti\xc5\xa1k\xc4\x85 ir kokybi\xc5\xa1k\xc4\x85 profesin\xc4\x99 veikl\xc4\x85. Pagrindinis veiklos akcentas - reguliari\xc5\xb3 diskusij\xc5\xb3 organizavimas, dalyvaujant kviestiniams prane\xc5\xa1\xc4\x97jams. Finans\xc5\xb3 ir investicij\xc5\xb3 rink\xc5\xb3 profesionalai, besidomintys FAA veikla taip pat yra kvie\xc4\x8diami dalyvauti FAA rengiamose diskusijose._NEWLINE_FAA taip pat siekia tapti aktyvia Lietuvos ekonominio ir finansinio gyvenimo dalyve, reik\xc5\xa1dama savo po\xc5\xbei\xc5\xabr\xc4\xaf diskusijose aktualiais klausimais, teikdama pasi\xc5\xablymus valstybin\xc4\x97ms institucijoms d\xc4\x97l \xc4\xafstatym\xc5\xb3 ir kit\xc5\xb3 projekt\xc5\xb3.\n_START_SECTION_\nPriklausomyb\xc4\x97 kitoms organizacijoms\n_START_PARAGRAPH_\n2006 m. FAA priimta \xc4\xaf Europos Finans\xc5\xb3 Analitik\xc5\xb3 Asociacij\xc5\xb3 Federacij\xc4\x85 (EFFAS). Taip pat FAA yra ACIIA (angl. The Association of Certified International Investment Analysts), kuri vienija Pasaulio nacionalines ir regionines investicij\xc5\xb3 profesional\xc5\xb3 asociacijas, dalimi. Vienas i\xc5\xa1 pagrindini\xc5\xb3 ACIIA organizacijos tiksl\xc5\xb3 \xe2\x80\x93 tarptautin\xc4\x97s CIIA (angl. Certified International Investment Analyst) kvalifikacijos, kuriai Lietuvoje atstovauja FAA, suteikimas.'